ร้านอยู่ในปั๊มบางจาก ริมถนนนางลิ้นจี่ แถวๆแยกเย็นอากาศ หาง่าย ร้านตกแต่งสวยงาม ใหม่ สะอาด คนแน่นเชียว ที่จอดรถหน้าร้านมีไม่มาก สัก 7 คันได้ค่ะ 

พนักงานค่อนข้างเยอะ บริการดีมากๆ สุภาพเรียบร้อยทั้งการแต่งกายและมารยาทการบริการ 5 ดาวค่ะ

อาหารคาว มีทั้งอาหารตามสั่งและเมนูอิสลามที่แนะนำก็จะเป็นมะตะบะไก่/เนื้อ โรตีหนานุ่ม/โรตีชุบไข่ทานคู่กับแกงกะหรี่ แกงมัสมั่น อะไรแบบนี้ ที่เราสั่งมาทานเองนี่อร่อยถูกใจมากๆ คือเมนูโรตีแกงมัสมั่นเนื้อ เพราะเนื้อเปื่อยนุ่มหอมกลิ่นเครื่องเทศ และรสชาติเครื่องแกงเข้าเนื้อดีค่ะ เมนูอื่นๆที่สั่งก็มีมะตะบะไก่ ข้าวหมกไก่ โรตีแกงกะหรี่ไก่ เป็นต้นค่ะ ทุกเมนูเสิร์ฟร้อนๆ 

ปล. เราเจอเส้นผมในถ้วยแกงมัสมั่นด้วย ก็ขอเปลี่ยน พนักงานก็รับไปเปลี่ยนและขอโทษขอโพยเป็นการใหญ่ค่ะ ไม่มีการเวี่ยงวีนให้เห็น เราเลยค่อนข้างประทับใจค่ะ

หัก 1 ดาวค่าความตกใจค่ะ